MATEMATIKA – 20.4. on line

**1 kilometar** – udžb. i RB 89 str.,

Za početak potrebno je uzeti svoj papirnati metar te na njemu pokazati do sada naučene mjerne jedinice (centimetar, decimetar, metar). Treba imenovati te mjerne jedinice i prisjetiti se njihovih kratica. Isto tako treba odrediti osnovnu jedinicu, te do sad naučene manje jedinice od osnovne te njihove međusobne odnose ( sve raditi uz papirnati metar da bude zorno).

 S obzirom da učenici izrazito vole raditi na zemljovidu ( a poduže već nismo ) neka za ovaj sat pripreme zemljovid RH. Neka ponove što je zemljovid, boje, orijentaciju i najvažnije, kako velika površina kao što je RH može stati na jedan list papira, kad smo svjesni da mi svoj put od kuće do škole ne možemo u stvarnoj veličini pokazati na jednom listu papira, čak ni na onako velikom kao što je naš veliki zemljovid u razredu ? Pročitaj mjerilo na svojoj karti ? Što ono znači ? Ponovi i o orijentaciji na karti ( gore S, dolje J…………..)

Pronađi naše mjesto i Zagreb ! Mnogo smo puta zajedno putovali u kino ili kazalište do Zagreba kao i vi sa svojim roditeljima. Možemo li taj put nacrtati na listu papira ? A kako je onda ovdje ucrtana i Gornja Stubica i Zagreb ?

Krenimo od Zagreba na krajnji istok. Tamo je najveći grad \_\_\_\_\_\_\_\_\_\_\_\_\_\_\_\_\_\_. Autocestom se do tamo putuje otprilike 3 sata. Je li nam taj grad onda blizu ili daleko ? Koju mjernu jedinicu bismo od ovih koje poznajemo upotrijebili? Isto na karti do Splita, Rijeke, Dubrovnika, Varaždina. Treba ih navesti na zaključak da su to velike udaljenosti i da nam za određivanje tih udaljenosti nisu dostatne mjerne jedinice koje poznajemo, nego puno veća – 1 km. Do tog su zaključka vjerojatno došli i sami.

Dati im podatak da 1 km ima 1000 m ( dakle 1000 ovakvih papirnatih metara kad bismo ih posložili jednog pokraj drugog.

Znate li udaljenost svoje kuće i naše škole ? Je li ona veća ili manja od 1km ? Objasni ( uspoređivanje s mjernom jedinicom) ! Na ta pitanja nakon naslova odgovori pismeno u bilježnicu uz pomoć svojih roditelja.

Prelazimo na rad u udžbeniku uz Ponovimo, analiziramo crtež, znak za udaljenost do škole , (gdje često vidite oznake za kilometar, koji učenik živi udaljen od škole 1 km, koliko on dugo pješači do škole, za koje vrijeme bismo taj put prešli biciklom i automobilom) kao i preračunavanje mjernih jedinica, sada uključujući i km.

Prije prelaska na zadatke ponoviti pojam polovine ( podijeli sa 2/podijeli na dva jednaka dijela ) i desetine ( dijeli brojem 10 ) .

Ako tražimo polovinu metra bit će to 5 dm/50 cm/500 mm)

Polovina cm bit će 5 mm………….

Riješite zadatke u udžbeniku. Budite pažljivi, promišljajte i preračunavajte prije konačnog odabira rješenja !

**Zapis u bilježnicu:**

**1 kilometar**

( zadatak o vašim udaljenostima od doma do škole i objašnjenja )

1 m = 10 dm 1 dm = 10 cm

1 m = 100 cm

1 kilometar – 1 km

1 km = 1 000 m

1 km kao jedinicu za mjerenje duljine dužine upotrebljavamo pri mjerenju velikih udaljenosti.

**Zadaća :**

Riješi zadatke u RB.

Bilo bi mi vrlo drago, a za vas izuzetno korisno, kad bi riješili i kviz na slijedećoj poveznici jer ove zadatke smatram vrlo kvalitetnima u primjeni vaših stečenih znanja!

<https://wordwall.net/hr/resource/1184519/matematika/mjerne-jedinice-za-duljinu>